Tervetuloa seuraamaan Tie on valmis -ohjelmaa!
Minulla on oikein ihana teksti tänään.
Löytyy Psalmista 103.
Kuuntelepas, mitä tässä alussa sanotaan.
"Kiitä Herraa, minun sieluni, ja kaikki, -
mitä minussa on, hänen pyhää nimeänsä.
Kiitä Herraa, minun sieluni, äläkä unhota, -
mitä hyvää hän on sinulle tehnyt, -
hän, joka antaa kaikki sinun syntisi anteeksi -
ja parantaa kaikki sinun sairautesi, -
joka lunastaa sinun henkesi tuonelasta -
ja kruunaa sinut armolla ja laupeudella, -
joka sinun halajamisesi tyydyttää hyvyydellään, -
niin että sinun nuoruutesi uudistuu kuin kotkan."
Tämä on ihana teksti!
Tässä on nyt yksi semmoinen, johon haluan ensin puuttua.
Täällä puhutaan syntien anteeksi- antamisesta ja -saamisesta.
Kun olen sananjulistaja, -
niin minulle tietysti tulee aina välillä -
sielunhoitopuheluja ja kyselyjä ja tällaisia.
Välillä on tullut sitten semmoisia, -
joissa ihminen epäröi: -
"Olenko saanut syntini anteeksi?"
Olenko saanut syntini anteeksi?
Ja sitten taas jonkun läheinen oli nukkunut pois -
ja oli vasta siinä loppumetreillä niin kun...
halunnut antaa elämänsä Herralle.
Hän aprikoi sitä, -
onko se henkilö todella saanut syntinsä anteeksi, -
kun eihän se ehtinyt jutella asioistaan ollenkaan.
Sitten jo kuolema korjasi.
Hänelle oli tullut sellainen ajatus, -
että ei voi saada anteeksi syntiä, -
ellei saa keskustella niistä kaikista asioista.
Huomasi, että tämäntyyppistä ajattelua on ihmisten elämässä.
Mutta minulla on hyviä uutisia!
Tämä Sana "hän, joka antaa kaikki sinun syntisi anteeksi" -
on hyvin vahva ja avara tässä mielessä.
Ajattelepas ristinryöväriä, -
joka naulittiin ristiin yhtä aikaa Jeesuksen kanssa.
Hän sitten kääntyi Jeesuksen puoleen -
ja pyysi niin kauniisti: "Jeesus, muista minua, -
kun tulet valtakuntaasi."
Minkälainen mies tämä oli?
Niin, se oli siis ryöväri.
Siellä on murhia tehty, väkivaltarikoksia, varkauksia -
ja mitä sitten muuta.
Nyt sitten, kun oltiin tuossa tilanteessa, -
mitä Jeesus sanoi?
Sanoiko Jeesus: "No joo, kyllä yritän muistaa. -
Sinun pitää kuitenkin kaikki ne asiat, -
mitä sinulla on ollut elämässäsi ja rikollisliigassa -
niin sinun pitää jokainen mennä selvittelemään ja sovittamaan. -
Ennen ei voi saada anteeksi."
Ei Jeesus sanonut niin!
Jeesus sanoi: "Totisesti [...], -
tänä päivänä pitää sinun oleman minun kanssani paratiisissa."
Mitä siinä siis tapahtui?
Siinä tapahtui ihmeellinen asia.
Kun tämä paljon syntiä tehnyt mies kääntyy Jeesuksen puoleen -
ja tiesi, että kuolema tulee ihan kohta, -
Jeesus antoi -
kaikki synnit anteeksi.
Yhdellä kertaa. Kaikki!
Halleluja!
Eihän ristinryöväri mihinkään ristiltä päässyt enää juttelemaan.
Hän kääntyi Jeesuksen puoleen koko syntisäkkinsä kanssa!
Eli toisin sanoen, -
kun sinä käännyt Jeesuksen puoleen, -
sinä saat kaikki synnit anteeksi yhdessä köntässä!
Sinä olet saanut anteeksi!
Ja sitten sen jälkeen, kun on mahdollista -
vähän keskustella asioista sielunhoitajan kanssa -
ja muuta näin, niin niitä voidaan panna kuntoon.
Niin kuin pikkupoikana varastettiin vähän omenoita, -
niin käydään tunnustamassa ja muuta tällaista.
Itse anteeksiantamus kuitenkin -
on tapahtunut siinä yhdessä hetkessä, -
kun sinä käännyt Jeesuksen puoleen.
Sinä, joka nyt pelkäät, mitenkähän tässä käy, -
kun rikosrekisteriä on niin ja niin paljon.
Miten minä pääsen siitä?
Lähde hoitamaan asiaa näin päin.
Käänny Jeesuksen puoleen!
Käänny Jeesuksen puoleen.
Koko sydämestäsi!
Jeesuksen puoleen, kun sinä käännyt, niin toteutuu tämä: -
"hän, joka antaa kaikki sinun syntisi anteeksi..."
Kaikki! Ja sitten, mitä on selvitettävää ihmisen kanssa, -
niin Herra antaa siinä viisautta ja apua ja voimaa.
Mutta Jumalan kanssa ovat asiat siinä hetkessä tulleet kuntoon!
Minulle on soiteltu ja kysytty tätä.
Kuten mainitsin, yksi epäili, mitenkä se hänen omaisensa?
Hänestä tuntui, että sen olisi pitänyt jutella, muttei ehtinyt, kun kuoli.
Minä sanoin, että minulla on hyviä uutisia.
Jeesuksen Kristuksen sovitustyön perusteella -
Jeesuksen veren kautta hän sai kerralla kaikki anteeksi.
Kaikki! Siitä sitten lähdettiin Herran luo.
Ja hänet toivotettiin taivaassa tervetulleeksi.
Jeesus ja enkelit sanoivat: -
"Hyvä, sinä uskollinen palvelija! -
Viimeisellä metrillä otit armon vastaan."
Armahdettuna hän pääsi sinne. Halleluja!
Sinun ei tarvitse enää kantaa sillä tavalla niitä syntejä, -
mitä joutuvat ne, jotka eivät ole antaneet elämäänsä Jeesukselle.
Kun annat elämäsi Jeesukselle, niin kertaheitolla on -
kaikki annettu anteeksi ja sovitettu.
Ei se ihme ole, että rupeaa, kuule, kiitättämään.
Ihan armosta pääsemme kokemaan anteeksiantamuksen -
ja taivaaseen pääsemisen.
Armosta!
Olen täällä joskus kertonut yhden Henryn elämästä.
Tutustuin häneen Kanadassa.
Henry oli tavallinen suomalainen mies, kova tekemään töitä jne.
Tietysti oli välillä vähän jotain semmoista, kun ei ole uskossa.
Muistan aina, kun suomalainen liikemies sanoi: -
Oletko kuullut Henrystä? - En, en nyt ole.
Olin näet hänen kanssaan jutellut ja antanut hengellistä luettavaa.
Olin siis hänen kanssaan jutellut. Sitten hän sanoi, -
että nyt se syöpä uusii ja Henry on loppusuoralla.
Lähdin heti käymään sairaalassa.
Hän oli jo yksityisosastolla.
Siellä oli hoitaja -
niin kuin saattohoitajana paikalla myös.
Puhuin miehelle ja sanoin: Kuule Henry, -
Jeesuksen nimessä ja veressä kaikki synnit on annettu anteeksi.
Kaikki! Kaikki!
Yhtäkkiä tapahtui jotakin.
Henry aukaisi silmänsä ja katsoi jonnekin kauaksi.
Jonnekin kauaksi. Ymmärrän, että sinne enkelimaailmaan.
Sitten meni suu kaksi kertaa hymyyn.
Ja sitten (huokaus). Henry lähti.
Minä sain niin iloa sydämeen. Tiesin, -
että kaikki Henryn synnit oli anteeksi annettu tuossa hetkessä.
Kaikki. Vaikkei hän niitä enää ehtinyt jutella ihmisten kanssa.
Silti Jeesuksen nimessä ja veressä -
hän oli pelastettu ja armahdettu -
ja lähti voittajana taivaan kotiin.
Nyt sinä ystäväni, joka painit näiden asioiden kanssa, -
yhdy kanssani rukoukseen.
Herra kiitos, että kohtaat nyt tätä ystävää, -
joka on epäröinyt, saako kaikki anteeksi.
Kiitos Jeesus, että saan katuvalle julistaa -
kaikki anteeksi Jeesuksen nimessä ja veressä!
Sinä annat sydämeen rauhan, levon ja ilon!
Herra, Sinä olet ihmeellinen Jeesus. Olet ihmeellinen, Herra.
Kiitos tästä voimasta! Halleluja!
Jollekin tapahtuu vielä tämän Sanan mukaan: -
hän, joka antaa kaikki sinun syntisi anteeksi -
ja parantaa kaikki sinun sairautesi. Halleluja!
Herra, Sinä olet ihmeellinen. Voimallinen Vapahtaja, joka toimit.
Halleluja! Kiitos, että saamme jättää nämä rakkaat Sinun käsiisi.
Aamen. Halleluja. Ole nyt siunattu.
Jeesuksen nimessä ja veressä syntisi ON annettu anteeksi!
Kiitä Jeesusta ja ala lukea Raamattua.
Mene käymään Sanan kuulossa elävissä seurakunnissa.
Toivotan sinulle siunattuja päiviä Jeesuksen seurassa.
Jätän sinut Herran ja Hänen armonsa Sanan haltuun.
Jeesus on ihana!
Ole siunattu ja Hän pitää sinusta huolta. Aamen.
Kerran lausui Jeesus: "Tulta olen tullut heittämään -
ja kuinka toivonkaan sen syttyvän jo päällä maan."
Toivoton ihminen kun näkee tulen sen, -
uskaltautuu luokse ristin verisen.
Hengen voimaa, sitä tarvitaan.
Hengen voimaa, yhä uudestaan.
Jumalan kansa, vyöttäydy voimaan, -
Hengen voimaan pyhän Karitsan.
Kansa tämä huutaa vapautta synnin lokahan.
He eivät ymmärrä, ett' synnin tie vie vaivahan.
Hengen tuli vastaus on tähän ongelmaan.
Tuli näyttää tietä kotiin taivahan.
Hengen voimaa, sitä tarvitaan.
Hengen voimaa, yhä uudestaan.
Jumalan kansa, vyöttäydy voimaan, -
Hengen voimaan pyhän Karitsan.
Päivä tulee, jolloin Herran joukko Hengess' palava -
saa käydä taivaan riemuhun ja nähdä Karitsan.
Ystäväni, ethän tahdo jäädä lokahan?
Pyydä sydämeesi tulta taivahan.
Hengen voimaa, sitä tarvitaan.
Hengen voimaa, yhä uudestaan.
Jumalan kansa, vyöttäydy voimaan, -
Hengen voimaan pyhän Karitsan. Ja vielä!
Hengen voimaa, sitä tarvitaan.
Hengen voimaa, yhä uudestaan.
Jumalan kansa, vyöttäydy voimaan, -
Hengen voimaan pyhän Karitsan.
Tekstitys: Tuula-Riitta Virrankare